गेहूं और चना की बोवनी से खाली रह गए 59 हजार हेक्टेयर खेत
ऐन वक्त पर कम समय में पकने वाली फसलों की बोवनी होने के बाद भी नहीं बढ़ सका रकबा
भास्कर संवाददाता। गुना
रबी सीजन में एक बार फिर से बड़ी मात्रा में बोवनी से खेत खाली रह गए। जिले में 59 हजार हेक्टेयर क्षेत्र में फसलों की बोवनी कम हुई है। खाली खेतों में किसान फसलों की बोवनी से वंचित रह गए हैं। स्थिति यह है कि जिले में अभी (28 दिसंबर 2015 शाम 5 बजे तक) एक लाख 7 हजार हेक्टेयर में गेहूं, 67 हजार हेक्टेयर क्षेत्र में चना और 40 हजार हेक्टेयर में धनिया और 8 हजार हेक्टेयर क्षेत्र में सरसों की बोवनी हुई है। यह पूरे जिले में बोवनी के लक्ष्य 2 लाख 39 हजार हेक्टेयर (धनिया छोड़कर) कुल बोवनी का सिर्फ 80 फीसदी ही है। यानी जिले में इस बार भी 20 प्रतिशत खेत खाली रह गए गए हैं। इस साल पूरे जिले में एक लाख 80 हजार हेक्टेयर क्षेत्र में बोवनी हुई है।
पिछले साल भी 10 फीसदी खेत रह गए थे खाली
बीते वर्ष भी रबी सीजन में जिले में करीब 10 फीसदी खेत खाली रह गए थे। ऐसी स्थिति मावठा गिरने और मौसम में गर्मी व बारिश की वजह से हुआ था। पिछले साल पूरे सीजन में दो लाख 11 हजार हेक्टेयर में ही बोवनी हो सकी थी। जबकि इस बार सिर्फ 1 लाख 80 हजार हेक्टेयर में ही बुवाई हो सकी है।
कृषि। मौसम में गर्मी के कारण शुरू से पिछड़ गई थी बोवनी, 2 लाख 39 हजार में से सिर्फ 1 लाख 80 हजार हेक्टेयर में हुई बोवनी
किस फसल की बुवाई से खाली रह गया कितना रकबा
फसल कुल बोवनी लक्ष्य हुई बोवनी
गेहूं 1 लाख 30 हजार हेक्टे. 1 लाख 7000 हेक्टे.
चना 90000 हेक्टे. 67000 हेक्टे..
सरसों 15000 हेक्टे. 8000 हेक्टे.
नोट: यह जानकारी कृषि उप संचालक कार्यालय गुना के अनुसार है।
इस बार बोवनी तय लक्ष्य से 20 परसेंट कम हुई है। 2 लाख 39 हजार के लक्ष्य में से 1 लाख 80 हजार हेक्टेयर में ही बोवनी हुई है। वैसे इस बार जिले को सूखाग्रस्त घोषित किया गया है जिसमें इतनी बोवनी होना भी संतुष्टिजनक मानी जा सकती है। पिछले साल भी 10 फीसदी बोवनी कम हुई थी। यू एस तोमर, उप संचालक कृषि गुना
कृषि विभाग के अधिकारियों की माने तो रबी सीजन की सभी फसलों की बुवाई का समय 15 अक्टूबर से 10 दिसंबर तक होता है। इसमें सरसों की बोवनी 15 अक्टूबर से 31 अक्टूबर और चने की बोवनी 15 अक्टूबर से 30 नवंबर तक और गेहूं की बुवाई 25 अक्टूबर से 5 या अधिकतम 10 दिसंबर तक की जा सकती थी। लेकिन बीच में तापमान में बनी गर्मी के कारण किसान समय पर बोवनी नहीं कर पाए और बाद में आनन- फानन में कुछ किसानों ने गेहूं की कम समय में पकने वाली किस्में भी बोई, लेकिन इसके बाद भी बोवनी का लक्ष्य पूरा नहीं हो सका है। ऐसे में कई खेत खाली रह गए हैं।
कम समय में पकने वाली फसलें भी नहीं बढ़ा सकीं बोवनी का रकबा
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva